**REGULAMENTUL OFICIAL AL CONCURSULUI**

**FrenchMania sur mon smartphone**

**SECŢIUNEA 1.  ORGANIZATORII CONCURSULUI**

Concursul este organizat de **Asociaţia *Chants, sons sur scène* de la Baia-Mare și SC KEO MUSIC AGENCY** (denumiți în continuare „Organizator”). Parteneri sunt Institutul Francez din România, RFI România şi Asociaţia Română a Profesorilor Francofoni.

Participanţii la Concurs sunt obligaţi să respecte termenii şi condiţiile regulamentului oficial al Concursului, potrivit celor menţionate mai jos (denumit în continuare „Regulament Oficial al concursului FrenchMania sur mon smartphone”).

Regulamentul Oficial este întocmit şi va fi făcut public conform legislaţiei aplicabile din România prin publicarea pe contul de Facebook al Institutului Francez din România (<https://www.facebook.com/InstitutulFrancez>) pe întreaga durată a Concursului potrivit celor menţionate în Secțiunea 2.

Organizatorul îşi rezervă dreptul de a modifica sau schimba prezentul Regulament Oficial, urmând ca astfel de modificări să intre în vigoare numai după anunţul prealabil de prezentare a acestor modificări pe pagina de Facebook al Institutul Francez (<https://www.facebook.com/InstitutulFrancez>).

**SECŢIUNEA 2. ZONA DE DESFĂŞURARE A CONCURSULUI**

Concursul este organizat şi se desfăşoară on line pe întreg teritoriul României, prin intermediul adresei de mail frenchmania@institutfrancais.ro și a platformei Facebook a Institutului Francez din Romania.

**SECŢIUNEA 3. DREPTUL DE PARTICIPARE**

Concursul este deschis tuturor persoanelor fizice, cu vârsta cuprinsă între 14 și 24 de ani.

**SECŢIUNEA 4. DURATA CONCURSULUI**

Concursul se derulează până la data de 25 mai, ora 12 a.m.

**SECŢIUNEA 5. MECANISMUL ȘI ETAPELE CONCURSULUI**

**ÎNSCRIEREA PARTICIPANȚILOR**

Concursul se desfăşoară on line.

Participanții vor trimite producțiile pe adresa de e-mail pentru concurs a **Institutului Francez din România**, frenchmania@institutfrancais.ro, în perioada 24 aprilie – 25 mai 2020.

La înscrierea în concurs participanții vor lua la cunoștință Regulamentul și îl vor semna.

**Cerinţele Concursului** sunt următoarele:

Participanţii la Concurs vor propune un video ȋn care interpretează **LIVE** o melodie din repertoriul francez sau francofon la alegere. Cântecul interpretat trebuie să dateze din repertoriile compuse și lansate în ultimii 10 ani (începând cu anul 2010).

Fiecare persoană se poate înscrie în concurs o singură dată, prin trimiterea pe adresa de email a concursului a unei singure contribuții, precum și numele complet al participantului.

Este autorizată o singură contribuție de persoană.

**Detalii tehnice**:

Videourile trebuie să fie în format .MPEG sau .MP4 de bună calitate, având o rezoluție de înaltă definiție HD (este recomandat ca înregistrarea să aibă o rezoluție minimă de 1920x1080 pixeli).

Este important ca formatul să fie *landscape*.

De asemenea, înregistrarea video trebuie să aibă sunet clar.

ORGANIZATORUL își rezervă dreptul de a nu păstra în Concurs producțiile neconforme sau de o calitate tehnică foarte slabă.

Producțiile preselecționate vor fi difuzate pe platforma Facebook a Institutului Francez din România. (<https://www.facebook.com/InstitutulFrancez> ) în perioada 29 mai-9 iunie.

Toți cei care sunt consideraţi participanţi la concurs vor intra în prima etapă a concursului în care publicul va decide clasamentul.  Pe data de 10 iunie vor fi anunțați câștigătorii acestei etape.

Cei 10 semifinaliști vor fi selectați pe baza unui cumul de puncte între vizualizări și like-urile primite.

Cei 10 vor intra în a doua etapă (10-16 iunie). În această etapă ei vor interpreta un al doilea cântec pentru clasificarea în finală.

Un juriu compus din reprezentanți ai Institutului Francez din România, Keo, Alexandra Ungureanu și un reprezentant RFI România, va selecționa cei trei finaliști (Locul 1, Locul 2, Locul 3).

Câștigătorii vor fi anuntați pe data de 18 iunie

**SECŢIUNEA 6. DESCRIEREA PREMIILOR**

În cadrul Concursului **FrenchMania sur mon smartphone** se vor acorda următoarele premii:

**Cei 10 semifinaliști vor premi câte un abonament la una dintre Mediatecile Institutului Francez din România în funcție de domiciliul fiecăruia (București, Iași, Cluj-Napoca, Timișoara).**

**Locul 3 – un premiu în valoare de 800 Ron**

**Locul 2 – un premiu în valoare de 1000 Ron**

**Locul 1 – un premiu în valoare de 2000 Ron**

**Alte premii pentru primele trei locuri: cărti de benzi desenate și tricouri IFR**

Cei trei câștigători vor participa on-line la un videoclip alături de Keo, Alexandra Ungureanu și Cali.

Câștigătorul Locului 1 va putea participa la un concert FrenchMania cu Keo și Alexandra Ungureanu, ce va avea loc la Institutul Francez.

**SECȚIUNEA 7. ANUNȚAREA CÂȘTIGĂTORILOR PREMIILOR**

Câştigătorii vor fi contactaţi pe e-mail după fiecare etapă. Rezultatele fiecărei etape vor fi făcute publice și pe pagina de Facebook a Institutului Francez din România.

**SECŢIUNEA 8. ACORDAREA PREMIILOR**

În conformitate cu legislaţia în vigoare, Organizatorul este obligat să facă publice datele câştigătorului şi premiul acordat în cadrul acestui Concurs prin publicare pe contul său de Facebook și pe site-ul său.

Pentru a primi cuantumul de bani specific fiecărui premiu, câștigătorii vor face un acord scris cu ORGANIZATORUL Concursului pe baza căruia vor primi sumele aferente premiilor.

**SECŢIUNEA 9. TAXE**

Participarea la concurs este gratuită.

**SECŢIUNEA 10. ERORI, COMUNICĂRI PUBLICITARE NECORESPUNZĂTOARE, LIMITAREA RĂSPUNDERII**

Organizatorul nu îşi asumă răspunderea, incluzând, dar fără a se limita la, pentru:

- trimiterea de către participanţi a înregistrărilor către altă adresă de e-mail decât frenchmania@institutfrancais.ro sau în afara perioadei menționate în regulament;

- pierderea statutului de câştigător ca urmare a imposibilităţii contactării pentru acordarea premiilor, conform Secțiunilor 6 şi 7;

- întârzierea acordării premiului câştigătorilor ca urmare a comunicării eronate ori tardive a datelor de contact către organizatorul Concursului;

- situaţiile în care mai multe persoane (participanţi sau nu la concurs) revendică drepturi de autor aferente materialelor transmise de către participanţi (inclusiv difuzare, redifuzare, etc.) sau situaţiile în care materialele respective încalcă orice drepturi/ prejudiciază imaginea vreunei persoane fizice sau juridice.

**SECŢIUNEA 11. ANGAJAMENTE, CONFIDENȚIALITATEA DATELOR**

Participarea la acest concurs implica obligativitatea respectării prevederilor prezentului Regulament.

Prin participarea la acest Concurs, participanţii sunt de acord ca, în cazul în care vor câştiga, numele, prenumele, imaginea şi vocea lor, să poată fi făcute publice şi folosite în scopuri publicitare de către Organizator, în diverse materiale audio şi video, fără a avea nici o pretenţie materială.

Toți participanții dau autorizația de difuzare şi de utilizare a producțiilor video organizatorilor Concursului.

**SECȚIUNEA 12. FORȚA MAJORĂ**

Pentru scopul acestui Regulament, Forţa Majoră înseamnă orice eveniment care nu poate fi controlat, remediat sau previzionat de către Organizator şi a cărui apariție pune pe acesta din urmă în imposibilitatea de a-şi îndeplini obligaţiile asumate prin Regulament.

Organizatorul, dacă invocă forţa majoră, este obligat să comunice participanţilor la concurs, în termen de 5 zile lucrătoare de la apariţia cazului de forţă majoră, existenţa acestuia.

**SECŢIUNEA 13. LITIGII**

Eventualele litigii apărute între Organizator şi participanţii la prezentul Concurs se vor rezolva pe cale amiabilă.

**SECŢIUNEA 14. REGULAMENTUL OFICIAL**

Regulamentul Oficial al Concursului va fi disponibil pe contul de Facebook al Organizatorului sau la cerere, trimisă pe adresa de e-mail.

Organizatorul îşi rezervă dreptul de a modifica sau schimba prezentul Regulament Oficial, urmând ca astfel de modificări să intre în vigoare numai după anunţarea prealabilă a acestor modificări pe contul de Facebook al Organizatorului.

Prin participarea la acest Concurs, participanţii sunt de acord să respecte şi să se conformeze tuturor prevederilor, termenilor şi condiţiilor prezentului Regulament.

Am luat la cunoștință,

Nume, prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_